cyanic-selkie/wikianc huggingface dataset:
Leif Longum
Liv
Han var sønn av Georg Longum (1895–1962) og Aagot Johanne Gudim (1896–1975). Etter å ha tatt examen artium i 1946 var han elev ved Nansenskolen, før han ble M.A. ved Universitetet i Pennsylvania i 1952. I 1957 ble han mag. art. i almen litteraturhistorie fra Universitetet i Oslo. Magistergradsavhandlingen «To kjærlighetsromantikere» handlet om Gunnar Heiberg og Helge Krog.
Etter et år som lærer ved Nordiska Folkhögskolan i Kungälv var han lærer ved Nansenskolen fra 1960 til 1972. Han ble så ansatt som universitetslektor ved Universitetet i Bergen, hvor han fra 1974 var førstelektor og fra 1992 professor i nordisk litteratur.
Etter studieoppholdet i USA var Longum påvirket av nykritikken. Longum utga blant annet en bok om kulturradikalismen i mellomkrigstiden (Drømmen om det frie menneske, 1986).
José Ángel Iribar
José Ángel Iribar (født 1. mars 1943) er en spansk tidligere fotballspiller. Han spilte sine fleste kamper for Athletic Bilbao.
Landslaget
Han deltok i flere internasjonale turneringer for. Han ble europamester i fotball i 1964.
Bernhard Roggen
Bernhard Roggen (1825–1867) var en norsk litteraturkritiker. Han skrev under pseudonymet Bernhard Olrik.
Liv
Han var sønn av kjøpmann Ole Beyer Roggen og Henrikke Lucie Danchertsen, var elev ved Bergen katedralskole og ble student i 1847. Først studerte han teologi i et par år, men oppga dette studiet til fordel for estetikk og skjønnlitteratur. I 1857 konkurrerte han med Cathrinus Bang, Lorentz Dietrichson og Hartvig Lassen om den nye stipendiatstillingen i nordisk litteratur ved universitetet i Christiania, som gikk til Bang.
Roggen var i mange år lærer ved frøken Steffens' pikeskole og Wilsons pikeskole i Christiania. I 1860 utdannet han seg til blindelærer og ble deretter ansatt som bestyrer ved det nyopprettede Christiania Blindeinstitut. Han beholdt denne stillingen til sin død.
Han utga noen mindre skjønnlitterære arbeider (Bergens Mysterier, 1845 og Fortællinger, 1851), men skrev for det meste litteraturkritikk i avisene Den norske Tilskuer og Christiania-Posten.
Giuseppe Palica
Giuseppe Palica (født 8. oktober 1869 i Roma i Kirkestaten; død 16. desember 1936 i Roma) var en italiensk katolsk biskop.
Prest
Den 18. desember 1892 ble han presteviet for bispedømmet Roma. Den 13. november 1914 ble han konsultor til Konsilskongregasjonen.
Biskop
Pave Benedikt XV utnevnte ham den 25. april 1917 til visegerent i bispedømmet Roma og til titulærbiskop av Philippi. Kardinalvikar Basilio Pompili bispeviet ham den 20. mai 1917; medkonsekrerende var Pietro di Maria, biskop av Catanzaro, og Giulio Serafini, titulærbiskop av Lampsacus.
I ain tid som visegerent ordinerte han 13 prester som senere skulle bli biskoper, og var medkonsekrerernde ved 15 bispevielser, blant annet av Angelo Roncalli.
Palica var tilstede ved undertegnelsen av Rikskonkordatet den 20. juli 1933.
Episkopalgenealogi
Hans episkopalgenealogi er:
Jódar
Jódar er en by og kommune i det sørøstlige Spania, i provinsen Jaén. Kommunen har 11,583 innbyggere (2021).
Lauris Norstad
Lauris Norstad (1907–1988) var en amerikansk general i United States Air Force. Han var fra 1956 til 1963 Supreme Allied Commander Europe (SACEUR) og samtidig sjef for U.S. European Command. Perioden omfattet både opprettelse av Berlinmuren og Cubakrisen. Han ble utnevnt av president Eisenhower, men beholdt stillingen også under president Kennedy. Under andre verdenskrig ledet han luftvåpenet i middelhavsområdet.
Norstad var sønn av den norske innvandreren og protestantiske predikanten Martin Norstad og han hustru Marie, født Johnson. Han ble utdannet ved West Point og gikk deretter inn i kavaleriet. I 1931 gikk han inn i luftvåpenet som på det tidspunkt var en del av hæren. Ved USAs inntreden i den andre verdenskrig, var Norstad stedfortredende stabssjef i USAs luftvåpen. Han hadde flere stillinger inntil han i 1942 gikk til overkommandoen for hærens luftstridskrefter i Washington. Han fremla i 1943 planene for luftoperasjonene ved de alliertes landgang på Sicilia og i Italia. Han ble i 1943 utnevnt til brigadegeneral og ledet deretter luftoperasjonene i middelhavsområdet.
Fra 1944 ble han stabssjef for Twentieth Air Force som var under opprettelse og som drev luftkrigen mot Japan. Avdelingen var ansvarlig for atombombene som ble sluppet over Hiroshima og Nagasaki. Etter krigen hadde han ansvaret for planleggingen av omorganiseringen av det amerikanske luftvåpenet. I 1951 ble han sjef for USAs flyvåpen i Europa (USAFE) med hovedkvarter i Wiesbaden. Han ble firestjerners general i 1952, som den yngste amerikaner til da. Fra 1953 til 1956 var han sjef for NATOs luftvåpen (Air Deputy, SHAPE). Han var fra 1956 til 1963 sjef for NATOs militære styrker (SACEUR) og samtidig sjef for U.S. European Command.
Da Kennedy-regjeringen ikke ville imøtekomme Norstads ønske om å utstyre NATO med egne atomvåpen gikk han av som SACEUR. Som følge av Cubakrisen ble han likevel i stillingen til 1. januar 1963.
José Casas Gris
José Casas Gris (født 16. november 1931, død 12. oktober 2010) var en spansk fotballspiller, også kjent under kallenavnet Pepín. Han spilte sine fleste kamper for UD Las Palmas.
Landslaget
Han deltok i flere internasjonale turneringer for. Han ble europamester i fotball i 1964.
Roar Eide
Roar Eide (født 20. mars 1923 i Bergen, død 7. november 2014 i Risør ) var en norsk lektor og litteraturforsker.
Liv
Han ble cand. philol. i 1949 med en avhandling om «Sigrid Undsets diktning før Kristin Lavransdatter» og var senere lektor i Mo i Rana (1950–52), Brumunddal (1952–57) og ved Risør gymnas (1957–88). Fra 1969 til 1972 var han forskningsstipendiat ved NAVF.
Han skrev bokanmeldelser og et par artikler om Olav Duun i det litteraturhistoriske tidsskriftet Edda, og utga en avhandling om forfatteren Hjalmar Christensen (1981) som skaffet ham doktorgraden ved Universitetet i Oslo. Opponentene ved disputasen var Willy Dahl og Ellisiv Steen. Han skrev også i Fossegrimen, Bokvennen og Norsk Litterær Årbok.
José Vicente Train
José Vicente Train (født 19. desember 1931) er en spansk tidligere fotballspiller. Han spilte sine fleste kamper for RCD Espanyol.
Landslaget
Han deltok i flere internasjonale turneringer for. Han ble europamester i fotball i 1964.
Adelardo Rodríguez
Adelardo Rodríguez (født 26. september 1939) er en spansk tidligere fotballspiller. Han spilte sine fleste kamper for Atlético Madrid.
2. serierunde i Premier League 2021/22
2. runde i Premier League 2021/22 startet lørdag 21. august kl. 13:30 med oppgjøret mellom og  på Anfield i Liverpool, og avsluttet mandag 23. august med oppgjøret mellom og  på London Stadium i London.
11. serierunde i Premier League 2018/19
11. runde i Premier League 2018/19 startet med –  lørdag 3. november, hoveddelen av kampene ble spilt lørdag 3. november mens runden ble avsluttet med –  mandag 5. november
Kampfakta
'''Lørdag 3. november''' '''Søndag 4. november''' '''Mandag 5. november'''
Treungen stasjon
Treungen stasjon var endestasjonen på Treungenbanen. Den åpnet som Tveitsund stasjon den 14. desember 1913 og endret navn til Treungen i 1926. Banestrekningen ble lagt om fra smalspor til normalspor i 1946, og trafikken ble nedlagt i 1967. Sporene ble fjernet i 1970.
Stasjonsanlegget ble tegnet av Ivar Næss, som vant en arkitektkonkurranse om strekningen fra Åmli til Treungen. Anlegget på Treungen er det mest omfattende på øvre del av banen. Det omfattet i sin tid, i tillegg til selve stasjonsbygningen, også privet, uthus med varmerom, godshus og lasterampe, lokomotivstall med kullskur, svingskive og vanntårn.
Bygningene er solgt etter avviklingen, og mange av dem står fortsatt. Selve stasjonsbygningen huser en pinsemenighet. I vanntårnet er en steinbutikk. Privetet og lokstallen er også bevart, mens svingskivens grav er fylt med vann.
Bicavella
Bicavella er en slekt av bittesmå biller som hører til familien fjærvinger (Ptiliidae).
Utseende
Bittesmå (gjerne 0,6-0,7 millimeter), avlange, fint hårete, brunlige fjærvinger. Antennene er 11-leddete, litt utvidet mot spissen uten en markert klubbe. Hodet er kort og bredt. Pronotum er rundet, ytterkantene av pronotum og dekkvingene danner nesten en kontinuerlig kurve. Dekkvingene er litt rundede og hvelvede. Føttene består av et tykkere og to tynne ledd.
Utbredelse
Slekten er beskrevet fra Salomonøyene.
Kilder
Hall, W.E. 1995. Ptiliidae, Featherwing beetles i Tree of life.
Fernando Olivella
Fernando Olivella (født 22. juni 1936, død 14. mai 2023) var en spansk fotballspiller. Han spilte sine fleste kamper for FC Barcelona.
Khalida Stsjegolejeva
Khalida Hosiainovna Sjtsjegolejeva (Халида Хосяиновна Щеголеева, født 7. mars 1933) er en russisk tidligere skøyteløper som i 1950-årene deltok i nasjonale og internasjonale konkurranser i hurtigløp på skøyter og representerte Sovjetunionen.
Hun ble i februar 1953 verdensmester i allround i Lillehammer, Norge foran sine landslagsvenninner Rimma Zjukova (sølv) og Lidija Selikhova (bronse). Sesongen etter ble hun nummer fem i verdensmesterskapet i Östersund.
Den 30. januar 1953 forbedret hun Marija Isakovas verdensrekord på 1500 meter med et fire sekunder fra 2.29,5 (fra 12. februar 1951) til 2.25,5. Hun mistet rekorden igjen den 12. januar 1960 videre til Lidija Skoblikova som da forbedret den til 2.25,2. De to førstnevnte rekordforbedringene ble gjort på rekordbanen i Medeo, og den sistnevnte under Vinter-OL 1960 i Squaw Valley, USA.
Verdensrekorder
Liste over verdensrekordnoteringer gjort av Khalida Stsjegolejeva.
Internasjonale mesterskap
Allround-VM på skøyter deltatt to ganger
Mission San Carlos Borromeo de Carmelo
Mission San Carlos Borromeo de Carmelo (norsk navn: Den hellige Carlo Borromeos misjonsstasjon ved Carmel-elven) er opprinnelig en katolsk misjonsstasjon i Carmel-by-the-Sea i California. Den fungerer i dag som sognekirke for den lokale katolske menigheten. Anlegget er registrert i National Register of Historic Places og som et National Historic Landmark.
Misjonsstasjonen ble hovedkvarteret for misjonsstasjonene i Alta California under ledelse av den hellige Junípero Serra og også sete for hans etterfølger, presidente, pater Fermin Francisco de Lasuen. Misjonsstasjones bygninger forfalt på midten av 1800-tallet, etter den meksikanske loven om sekularisering av samfunnet av 1833, men ble fra 1884 restaurert og istandsatt. Kirkebygningen fungerer i dag som en sognekirkene for den lokale katolske menigheten.
Begravede
En rekke kjente personer er begravet i kirken og kirkegården:
Spada (slekt)
Spada er navnet til en italiensk adelsfamilie som stammer fra Brisighella ikke langt fra Bologna.
Historie
Slektens vekst i betydning begynte med Paolo Spada (1541–1631), som var en fremgangsrik kjøpmann som bygde seg opp en betydelig formue. Med denne rikdom muliggjorde han at Bernardino Spada, hans tredje sønn, fikk en grundig utddannelse som muliggjorde en karriere i den romerske kurie, og til slutt ble Bernardino kreert til kardinal. Bernardino Spada på sin side muliggjorde at familiens hovedarving Orazio Spada i 1636 giftet seg med Maria Veralli, som var det siste skudd på stammen fra den ansette romerske adelsfamilie Veralli. De fikk 12 barn. Dennest eldste sønnen, Fabrizio Spada, gjorde også karriere i kurien;han fikk ikke bare kardinalshatten, men ble gitt den innflytelsesrike stilling som kardinalstatssekretær. Andre grener av familien etablerte seg i Bologna, Faenza og Spoleto. Den romerske gren av familien døde med Clemente Spada i 1759, og da falt arben til den bolognesiske gren.
Åstunnelen
Åstunnelen er en veitunnel under bygging på E6 i Levanger kommune i Trøndelag. Den skal være ca. 2,1 km lang. Byggestart var 12. oktober 2022.
NATOs stående maritime styrke 1
NATOs stående maritime styrke 1 (SNMG1) er den ene av NATOs fire stående flåtestyrker. Før den 1. januar 2005 var styrkene benevnt Standing Naval Force Atlantic (STANAVFORLANT). Den ble også i en kort periode kalt Standing NATO Response Force Martime Group One.
SNMG1 består som regel av 4–6 jagere og fregatter samt et forsyningsskip med Canada, Tyskland, Nederland, Storbritannia, og USA som permanente medlemmer. Styrken har ofte skip fra Belgia, Danmark, Norge, Polen, Portugal, og Spania som medlemmer i perioder. SNMG1-styrken opererer, trener og øver på daglig basis, slik at NATOs flåtestyrker alltid er klare til enhver tenkelig situasjon.
Skipene er som regel tilknyttet styrken i perioder på opptil seks måneder, hvoretter et annet skip tar dets plass. Det er ikke nødvendigvis et skip fra samme land som avløser et skip fra gruppen. Styrkesjefen og staben forblir med styrken i ett år, og rollen roterer mellom de deltakende landene.
Luis María Echeberría
Luis María Echeberría (født 24. mars 1940, død 19. oktober 2016) var en spansk fotballspiller. Han spilte sine fleste kamper for Athletic Bilbao.
Landslaget
Han deltok i flere internasjonale turneringer for. Han ble europamester i fotball i 1964.
Hydnobius
Hydnobius er en slekt av mycelbiller.
Utseende
Små (ca. 3-5 millimeter), avlangt-ovale, blankt rødbrunlige mycelbiller. Antennene er 11-leddete, fire av de fem ytterste leddene danner en kraftig klubbe (ledd nummer fire utenfra er ganske lite). Hodet er kort og bredt med litt utstående fasettøyne. Pronotum er rundet, mye bredere enn langt, danner ikke en kontinuerlig kurve med de rundede dekkvingene, som har ni markerte punktstriper. Beina er middels lange og kraftige.
Levevis
Artene i denne slekten lever trolig på underjordiske sopper i likhet med slekten Leiodes.
Utbredelse
Slekten har en holarktisk utbredelse.
Elizabeth Fulhame
I 1798 ble boken hennes oversatt til tysk av Augustin Gottfried Ludwig Lentin som Versuche über die Wiederherstellung der Metalle durch Wasserstoffgas. I 1810 ble den utgitt i USA, hvor den støtte på motstand. Samme år ble Fulhame utnevnt til æresmedlem av Philadelphia Chemical Society.
Personlig liv
Hun var gift med Thomas Fulhame, en irskfødt lege som hadde gått på University of Edinburgh og hadde studert barselfeber. Elizabeth antas å ha vært skotsk.
Necrophila
Necrophila er en slekt av biller som tilhører familien åtselbiller (Silphidae).
Levevis
Disse billene lever på åtsler av fugler og pattedyr, også slike som har ligget ganske lenge. De er gode flygere og man kan ofte møte dem flygende.
Utbredelse
Slekten er utbredt i Asia og Nord-Amerika, men ikke i Europa.
Isacio Calleja
Isacio Calleja (født 6. desember 1936, død 4. februar 2019) var en spansk fotballspiller. Han spilte sine fleste kamper for Atlético Madrid.
Landslaget
Han deltok i flere internasjonale turneringer for. Han ble europamester i fotball i 1964.
Francesco Barberini den eldre
Francesco Barberini (født 23. september 1597 i Firenze, død 10. desember 1679 i Roma) var en italiensk kardinal, antikvar og fremstående kunstmesén.
Addexio
Bjørn Henning Eriksen (født 27. april 1983), kjent som Addexio, er en norsk youtuber.
Francesco Barberini den eldre
Han ble kardinaldiakon av Sant'Onofrio i 1623, som pave Urban VIIIs kardinalnepote. Senere vekslet han over til Sant'Agata alla Suburra.
Addexio
I slutten av 2022 tok Eriksen over som daglig leder ved Big Bite på Oasen Storsenter i Karmøy, nær kommunegrensen til Haugesund.
Biografi
I 2014 hadde «Addexio» 76,000 abonnenter og var den norske gameren på YouTube med tredje flest abonnenter. «Addexio» har over 140,000 abonnenter per desember 2022.
Eriksen begynte å legge ut YouTube-videoer som en hobby, men kanalen ble etter hvert en fulltidsjobb. Han er kjent for å spille Minecraft, men i løpet av de siste årene har han spilt mange andre dataspill. Disse inkluderer f.eks. Sea of Thieves, The Sims 4, Subnautica, XCOM 2, Skyrim, Cities: Skylines, Kerbal Space Program, House Flipper, Farming Simulator og Planet Coaster.
Han har selv oppgitt at han startet med YouTube i 2011 fordi han ønsket å skape mer norskspråklig underholdning på YouTube. Han startet da opp serien Addexio's Minecraft Eventyr (AME), Dette er den første serien han publiserte på kanalen i 2011. med en total av 228 tusen seertall. AME utviklet seg til å bli en rollespill-serie hvor han møter nye spillere og drar på eventyr. Serien har totalt tre sesonger og en julespesial. Serien varte til 2017.
Til Gullsnutten 2017 var han en av fire nominerte i klassen «Årets gamer».
Novyj Kalyniv
Novyj Kalyniv er en ukrainsk by som ligger i Lviv oblast.
Den har 4 256 innbyggere (2021) og dekker et areal på 2,1 km².
Bedmar y Garcíez
Bedmar y Garcíez er en kommune i det sørøstlige Spania, i provinsen Jaén. Kommunen har 2,656 innbyggere (2021).
Oss (Nederland)
Oss er en kommune og en by i det sørlige Nederland, i provinsen Noord-Brabant.
Jørgine Massa Vasstrand
Jørgine Massa Vasstrand (født 1989), kjent som Funkygine, er en norsk blogger, influenser og personlig trener.
Biografi
Hun har norsk mor og italiensk far, og har vokst opp dels i Italia, dels i Ålesund. Hun er kjent under navnet «Funkygine», og har blogget under det samme navnet siden 2014.
Våren 2018 hadde hun premiere med en serie på VGTV med tittelen Vegard X Funkygine, der hun skulle hjelpe den norske influenseren Vegard Harm med å komme i form. Hun ble nominert til publikumsprisen for denne serien foran Gullruten 2019.
I 2018 ga hun ut sin første bok, Sterk utenpå, sterk inni. I 2019 kom hennes andre bok, Våre beste pastaretter. I 2020 utkom bok nummer tre, Råsterk hjemme.
Høsten 2019 kom hun på andreplass i TV 2-programmet Skal vi danse.
Vasstrand har fire barn. I 2019 fikk familien Vasstrand en egen dokusåpe, kalt Funkyfam. Per sommeren 2022 hadde det blitt publisert tre sesonger av serien, med totalt 67 episoder.
I 2021 var Jørgine Vasstrand programleder for tredje sesong av NRK-serien Norges tøffeste. Hun deltok selv i sesong to av serien.
Arnold van den Bergh
I 1886 ble van den Bergh født i Oss.
Under okkupasjonen av Nederland under andre verdenskrig var van den Bergh et medlem av det jødiske råd (Joodse Raad, eller Judenrat) i Amsterdam.
Den 28. november 1946 var van den Bergh et av de grunnleggende styremedlemmene i den nederlandske jødiske sosialarbeidsorganisasjonen (JMW). Andre grunnleggende medlemmer inkluderer Salomon Kleerekoper og Jacob van Amerongen. Arnold van den Bergh var ett av fem medlemmer kalt for det jødiske æresrådet. Den 10. juni 1948 ble van den Bergh fjernet fra styret til JMW ved en avstemning.
En studie publisert i 2022 antydet at van den Bergh kan ha forrådt de som bodde i det hemmelige annekset (Achterhuis) i Anne Frank-huset, bebodd av Anne Frank og andre, i hensikt for å redde sin egen familie.
Hlynjany
Hlynjany er en ukrainsk by som ligger i Lviv oblast.
Den har 3 103 innbyggere (2019) og dekker et areal på 5,45 km².
Ustyluh
Ustyluh er en ukrainsk by som ligger i Volyn oblast.
Den har 2 176 innbyggere (2018) og dekker et areal på 4,03 km².
Forsmoen
Historie
Forsmoen er først nevnt i skriftlige kilder i 1627, men det er sannsynlig at det har vært gårdsdrift i bygden allerede i Høymiddelalderen (rundt år 1200). Sannsynligvis ble gårdene avfolket under svartedauen (1347-51). Fra gamle dokumenter vet vi at gården var delt i 4 jevnstore bruk, men at nyrydning først på 1900-tallet gjorde at det i 1949 var tolv bruk med husdyr på Forsmoen.
Samferdsel
Fra gammelt av har Drevjo (Drevjeelva) vært hovedferdselsåre for innbyggerne i Drevjadalen. Fra Forsmoen ble det rodd ned elven til Vefsnfjorden, og deretter videre ut fjorden. De som bodde over fossen på Forsmo, måtte dra båten over land forbi fossen, og var dermed avhengig av å ha mindre båter enn de som bodde nedenfor fossen. Det gikk en hovedvei forbi Brattbakken og Granåsen til Mosjøen, men denne veien var beregnet på ryttere og gående. Veien forbi Bergsnevet ble ferdig tidlig på 1960 tallet, det er den som nå har navnet FV78. På 1930-tallet foregikk det jernbanebygging over Forsmoen, og i 1941 ble det trafikk på banen. Forsmo stasjon var i drift fram til 1989.
Elitestevnet i friidrett i Stjørdal
Elitestevnet i friidrett i Stjørdal er et forhenværende idrettsarrangement i friidrett, som ble arrangert i årene 1991–1993. Arena for idrettsarrangementet var Øverlands Minde.
Kort historikk
Stjørdal, med arrangørklubbene IL Nybrott og IL Stjørdals-Blink, hadde vært arrangør av Hovedmesterskapet i friidrett i 1989, og hadde i den forbindelse modernisert baneanlegget i kommunen. Stevnet inngikk som et av flere elitestevner i Norgescupen i friidrett, som i 1991 ble arrangert under navnet Akerfestivalen. I 1992 ble elitestevnene i Norge arrangert under navnet Norsk Grand Prix. Stevnet er også kjent under navnet Stjørdalsfestivalen i friidrett.
Elitestevnet i Stjørdal hadde internasjonal deltakelse, og god oppslutning fra de norske eliteutøverne i friidrett. Stevnet var også kjent for å arrangere den litt utradisjonelle løpsdistansen 1,000 meter. I 1992 markedsførte Friidrettsforbundet stevnet i Stjørdal under parolen: «Norsk rekordforsøk på 1,000 meter.»
Sammendrag av sportslige hendelser
I 1991 bød stevnet på flere jevne oppgjør. Kenneth Kjensli (Tjalve) vant 100 meter for menn med tiden 10,73, tre hundredeler foran Eivind Sæland (Sørild) med tiden 10,76. På 800 meter var Knut W. Svendsen (Kristiansand) 6 hundredeler bedre enn amerikaneren Chris Vincent. Svendsen vant med tiden 1.48,53. George Levine (Tjalve) vant 400 meter med tiden 47,89.
På kvinnesiden hadde stevnet internasjonal deltakelse på distansen 1,500 meter. Andrea Fisher fra Sveits vant med tiden 4.19,04. Aino Slej fra Danmark ble nummer 2. med tiden 4.19,93. For øvrig vant Mona K. Riisnes (Gular) 100 meter med tiden 11,76.
I de tekniske øvelsene var det også utenlandsk deltakelse. Stavsprang for herrer ble vunnet av Martin Voss (Danmark) med resultatet 5,31 meter. For øvrig vant Mette Bergmann (Vidar) diskos for kvinner med resultatet 60,92 meter.
I 1992 ble stevnet arrangert over to dager og huskes for flere sterke prestasjoner. Vebjørn Rodal (Oppdal), Aham Okeke (BUL) og Gaute Melby Gundersen (Vidar) stod for de beste resultatene. Rodal satte ny norsk rekord på 1,000 meter med 2.18.90, og slettet med dette Audun Boysens 37 år gamle rekord på distansen. Prestasjonen ble ytterligere fremhevet av det faktum at Rodal fullførte distansen med bare en sko.
I 1993 ble stevnet arrangert under navnet Stjørdalsfestivalen i friidrett. Kraftig regnvær medførte ujevne konkurranseforhold, spesielt for tresteghopperne. Per Ivar Sivle vant herrenes 100 meter med tiden 10,62, mens Mona Karin Riisnes (Gular) vant kvinnenes 200 meter med tiden 24,22. For øvrig kom de beste resultatene på kvinnesiden. Mette Bergmann (Vidar) utmerket seg og vant diskos med et resultat på 60,14 meter. Gunhild Halle (Runar) løp den utradisjonelle distansen 2,000 meter på tiden 5.58,87. Resultatet ble fremhevet som en sterk prestasjon.
Cárcheles
Cárcheles er en kommune i det sørøstlige Spania, i provinsen Jaén. Kommunen har 1,320 innbyggere (2021).
Aileen Baviera
Aileen San Pablo Baviera (født 26. august 1959 i Manila, død 21. mars 2020 i Manila på Filippinene) var en filippinsk statsviter og sinolog. Hun var en av sitt lands ledende Kina-eksperter.
Utdannelse
I oktober 1979 fikk hun graden Bachelor of Science in Foreign Service, cum laude ved University of the Philippines. Som utenlandsstudent av moderne kinesisk historie ved Pekinguniversitetet fikk hun forske for første gang i Folkerepublikken Kina fra 1981 til 1983. Hun lærte seg kinesisk med diplom fra Beijing Language Institute og reiste rundt i landets nordlige og vestlige deler. I 1987 fikk Baviera graden Master of Arts i asiastudier med spesialisering Kina og Øst-Asia. I 2003 fulgte doktorgrad i statsvitenskap.
Karriere
Fra 1980 til 1986 forsket og underviste hun ved Foreign Service Institute i det filippinske utenriksdepartementet. Frem til 1990 underviste hun ved fakultetet for statsvitenskap ved University of the Philippines og så til 1993 som forskningskoordinator ved Philippine-China Development Resource Center. Fra juni 1993 til mai 1998 ledet Baviera Center for International Relations and Strategic Studies ved Foreign Service Institute og underviste parallelt fra 1996 til 1997 ved fakultetet for statsvitenskap ved Ateneo de Manila University.
Fra juni 1998 til desember 2001 var Baviera eksekutivdirektør for Philippine-China Development Resource Center og samtidig til juni 2005 Associate Professor ved University of the Philippines Asian Center. Fra september 2003 til oktober 2009 var hun dessuten dekan for Asian Center. Fra juli 2005 var hun full professor og fra juli 2010 sjefredaktør for Asian Politics & Policy. Etter dette var hun president og CEO for Asia Pacific Pathways to Progress Foundation.
Paris–Roubaix 2003
Paris–Roubaix 2003 fant sted den 13. april 2003 og var den 101. utgaven av det tradisjonsrike rittet. Rytterne startet i Compiègne og gikk i mål i Roubaix på en strekning på 261 km. Peter Van Petegem gikk inn i historiebøkene da han vant både Paris–Roubaix og Flandern rundt i samme år, 26 år etter at gjorde det samme Roger De Vlaeminck
Aileen Baviera
Karriere
Baviera døde 21. mars 2020 på San Lazaro Hospital i Manila av lungebetennelse, forårsaket av covid-19. Hun hadde kommet tilbake fra Paris den 12. mars, der hun var blitt smittet på en konferanse hun deltok på.
Villatorres
Villatorres er en kommune i det sørøstlige Spania, i provinsen Jaén. Kommunen har 4,311 innbyggere (2021).
Pidhajtsi
Pidhajtsi er en ukrainsk by som ligger ved elva Koropets i Ternopil oblast.
Aggregat (andre betydninger)
Aggregat kan ha flere betydelser:
Mads Christiansen
Mads Christiansen er navnet til flere personer:
Teglverksdammen
Teglverksdammen er en park på Hasle i Oslo, åpnet i 2015, der Hovinbekken er gjenåpnet og danner to store dammer.
Navnet
Parken har navn etter Hovin teglverk, etablert i 1893 og drevet til 1967. Området der parken ligger har hatt uformelt navn Teglverkstomta, siden 1967 brukt til lager og deponi. Navnet Teglverksparken er også i bruk.
Beliggenhet og omgivelser
Parken ligger mellom den sterkt trafikkerte Grenseveien i vest, kjøpesenteret Hasle Torg og boliger fra 2010-årene og en tennisbane og idrettshall i nordvest, Dronning Margretes vei i øst og i syd frittliggende boligblokker på Hovin sør. Parken ligger øst for Teglverket skole (åpnet 2015) og på begge sider av Teglverksdammen barnehage, som åpnet i 2016.
Vann- og avløpsetaten har gjort en stor sanering og opprydding på avløpsnettet langs Hovinbekken ovenfor parken, som en forutsetning for parkanlegget. På et lite inneklemt grøntområde ved Dronning Margretes vei er bekken lagt gjennom to nye dammer der sand og mudder kan bli liggende igjen og senere fraktet bort.
Den grønne ringen i Hovinbyen, et planlagt parkbelte, vil berøre Teglverksdammen i nordvest.
Utforming av parken – bruk av vann
Gjenåpning av Hovinbekken og de to dammene, Teglverksdammen på 7 dekar midt i parken og Grensedammen på 1,5 dekar ved Grenseveien, er parkens sentrale tema. Parken skal være et spennende sted for skolebarna og barnehagebarna som holder til rett ved parken, blant annet i naturfagundervisning, og for de som ikke har så lett for å komme seg til Marka.
Bekken skal fungere sommer og vinter, både ved lav vannstand og ved flom, når den nye bekken har grodd til, opp til 700 liter per sekund. Normal vannstand er 100–150 liter per sekund. Det har vært nødvendig å bruke hydrologisk, naturfaglig, økologisk kompetanse og ulike ingeniørfag i prosjekteringen.
Vannet bidrar til å få frem variasjonen i ulikt vær og årstider, isformasjoner om vinteren og frodig, blomstrende kantvegetasjon i sommerhalvåret. Vannspeilene er etablert så høyt som mulig for at mange kan gå helt inntil vannet og at dammene og bekken sees fra omgivelsene. Slik blir speilingen av lys og farger fra himmelen ned på bakken utnyttet. Kantsonene er grunne, av hensyn til de som faller uti.
Dammene har også dype partier på rundt tre meter for å gi skjulesteder for fisk, hindre gjengroing og gi spenningen som ligger i det dype, ukjente mørket. Som del av en grønn korridor skal parken være sted der dyr, fugler, amfibier, insekter og planter kan etablere levedyktige bestander. I Hovinbekken er det en ambisjon å bygge opp en levedyktig bestand av ørret, og i parken er det laget små kulper og soner med gytegrus. Sommeren 2017 ble det fisket ørret i Teglverksdammen.
I parken er det flere sedimentasjonsdammer, stryk som lufter vannet, grunne, sivbevokste bekkesoner som filtrer vannet og de to store dammene der leirpartikler kan falle ned og bli igjen. Langs tennishallene nordvest i parken går en rensebekk med stryk og rolige partier med mye siv, i løpet av noen år vil da være helt gjengrodd, noe som renser vannet. I Teglverksdammen holdes vannet tilbake i 10 til 50 timer.
Mange oppholdsplasser langs vannkanten gir kontakt med vannet, og tre små brygger, flere broer og tråkkeheller over dammene. Forskere anbefalte ikke å bade i dammen i 2017, og kommunen frarådet bading i 2019.
Hertsa
Hertsa (ukrainsk Герца, rumensk Herţa) er en ukrainsk by som ligger i Tsjernivtsi oblast.
Omissus
Omissus (Larus argentatus omissus) er en variant av Gråmåke. Den ligner i stor grad en vanlig gråmåke, men i motsetning til den vanlige arten Larus argentatus, har den gule bein.
Teglverksdammen
Utforming av parken – bruk av vann
Enkelte steder i parken er det rester etter jernbanesporet som førte til teglverket. Det er planer om å gjøre spor og rester etter teglverket mer synlig.
Bjørbekk & Lindheim AS var landskapsarkitekter for anlegg av parken.
Afghanistan under Sommer-OL 2020
Afghanistan deltok i Sommer-OL 2020 i Tokyo i Japan i perioden 23. juli til 8. august 2021. OL ble utsatt i ett år fra 24. juli 2020 på grunn av koronaviruspandemien.
30px|alt=|link= Friidrett
Afghanistan mottok to universelle deltakerplasser fra IAAF slik at de kunde sende to utøvere (en mann og en kvinne) til OL.
30px|alt=|link= Svømming
Afghanistan fikk en universell invitasjon fra FINA til å sende de to best rangerte svømmere (en fra hvert kjønn) i sine beste individuelle øvelser til OL.
Omissus
Det er svært lite forskning og dokumentasjon omkting omissus-varianten, og noen forskere og ornitologer mener det kan være en egen art.
Omissus kan forveksles med Gulbeingråmåke, men omissus har ikke like tydelig knallgule bein som gulbeingråmåke.
Henry Gunther
Henry Nicholas Gunther (født 6. juni 1895 i Baltimore i USA, død 11. november 1918 ved Ville-devant-Chaumont i departementet Meuse i Frankrike) anses å være den siste amerikanske soldaten og dessuten den siste soldaten overhodet til å falle under første verdenskrig.
Bakgrunn
Henry Gunther kom fra en tysk-amerikansk familie. Foreldrene var George Gunther og Lena (født Roth), som begge var barn av tyske innvandrere. Han vokste opp i Highlandtown, en bydel øst i Baltimore sterkt preget av tyske innvandrere og annengenerasjonsamerikanere, og familien fikk til den katolske menighet Sacred Heart of Jesus som ble pastorert av redemptoristene.
Henry Gunther var ansatt i National Bank of Baltimore. I 1915 ble han medlem av Knights of Columbus, en katolsk velgørenhetsorden for lekmenn.
Soldat
I et kritisk brev hjem beskrev han miserable tilstander ved fronten, og rådet en venn til å gjøre sitt ytterste for å unngå å bli innkalt. Brevet ble fanget opp av sensuren og holdt tilbake; selv ble han degradert til menig i august 1918.
Som alle andre enheter ved fronten der Meuse-Argonne-offensiven pågikk, var også hans enhet, A-kompaniet, involvert i kamphandlinger om formiddagen 11. november. Med sin patrulje støtte menig Gunther på tyske soldater nær elven Meuse bare minutter innen våpenstillstanden i Compiègneskogen (inngått kl. 5 om morgenen) skulle tre i kraft (kl. 11). De tyske soldatene hadde da fått beskjed om at våpenstillstand var nært forestående, og de forsøkte å vinke bort Gunther da han angrep disse, mot sin sersjants ordre. Men da han kom for nær og avfyrte et par skudd mot dem, returnerte tyskerne ilden med en kort salve mot ham med deres maskingevær. Gunther døde 10.59, bare ett minutt før våpenstillstanden.
Forfatteren James M. Cain, som på den tiden var journalist i Baltimore, The Sun, intervjuet Gunthers soldatkamerater, og skrev at «Gunther hadde slitt en god del med sin degradering, og var blitt voldsomt oppsatt på å gjøre opp for seg i offiserenes og medsoldatenes øyne».
Totalt denne dagen, 11. november 1918, ble det såret nærmere 8 000, og 2 000 døde – langt flere enn det vanlige, ifølge militære statistikker. .
American Expeditionary Forces' kommanderende, general John J. Pershings «Order of The Day», den påfølgende dag nevnte Gunther som den siste amerikaneren drept før våpnene tiet. Hæren gav han posthumt tilbake sersjantsgraden, og hedret ham med en Divisional Citation for Gallantry in Action og med Distinguished Service Cross.
Gunthers levninger ble bragt tilbake til USA i 1923 etter å ha blitt ekshumert fra en soldatkirkegård i Frankrike, og begravet på Most Holy Redeemer Cemetery i Baltimore.
Hertsa
Den har innbyggere  og dekker et areal på.
Uhniv
Uhniv er en ukrainsk by som ligger i Lviv oblast.
Junioroseaniamesterskapet i triatlon 2018
Junioroseaniamesterskapet i triatlon 2018 ble arrangert 25. mars 2018 i New Plymouth på New Zealand.
Uhniv
Den har 952 innbyggere og dekker et areal på 2,48 km².
Junioroseaniamesterskapet i triatlon 2018
Resultater kvinner
Canadiske Desirae Ridenour vant løpet, men stilte utenfor konkurranse.
Fantebrauta tunnel
Fantebrauta tunnel er en 240 m lang løsmassetunnel i betong Europavei 136 i Romsdalen i Rauma i Møre og Romsdal. Mot fjellsiden i hver ende av tunnelen er det bygd voller inntil vegen med bratt støtside mot fjellet for å opprettholde og muligens redusere sannsynligheten for steinsprang mot vegen. Sikringseffekten ved Fantebrauta antas å bli fullgod mot snøskred.
Truskavets
Truskavets er en ukrainsk by som ligger i Lviv oblast.
Den har 28 867 innbyggere (2017) og dekker et areal på 70 km².
Felix Chemonges
Felix Chemonges (født 10. oktober 1995) er en friidrettsutøver som konkurrerer i langdistanseløp og terrengløp.
In 2018 løp han mennenes halvmaraton under VM i halvmaraton 2018 arrangert i Valencia, Spania. Han kom på 26. plass.
I 2021 representerte han Uganda på maraton under Sommer-OL 2020 arrangert i Sapporo, og kom på 51. plass.
Albania under Sommer-OL 2020
Albania deltok under Sommer-OL 2020 i Tokyo i Japan i perioden 23. juli til 8. august 2021. OL ble utsatt i ett år fra 24. juli 2020 på grunn av koronaviruspandemien.
Oqbe Kibrom Ruesom
Oqbe Kibrom Ruesom (født 1. januar 1998) er en friidrettsutøver som konkurrerer i langdistanseløp.
I 2021 representerte han Eritrea på maraton under Sommer-OL 2020 arrangert i Sapporo, og kom på 35. plass.
Holm O. Bursum
Holm Olaf Bursum (1867–1953) var en amerikansk politiker og rancher i Socorro i New Mexico. Han var av norsk opphav.
Han ble foreldreløs som 12-åring og stod morsslekten nært, deriblant fetteren Conrad Hilton, som stod bak Hilton-hotellkjeden. Bursum beskrives som en skarpsindig, robust og innesluttet personlighet, som ikke desto mindre vant velgernes gunst som sheriff, lokalpolitiker og senator.
Bursum var en konservativ politiker preget av mentaliteten i «det ville vesten». De føderale myndighetene så med mistro på New Mexicos store indianerbefolkning og spanske kolonifortid. Det var mye Bursums fortjeneste at New Mexico gikk fra å være et føderalt territorium til å bli godtatt som en delstat med sin egen grunnlov.
Bursum representerte den unge delstaten i Senatet fra 1921 til 1925. Han fikk stor innflytelse på lovgivningen som avgjorde de mange eiendomstvistene som hadde oppstått mellom hvite nybyggere og puebloindianere i New Mexico. Han var isolasjonist i utenrikspolitikken, men prøvde å legge til rette for et regimeskifte i Mexico.
Han tilhørte Det republikanske parti, og Bursums nederlag ved valget i 1924 regnes som slutten på republikanernes enerådighet i New Mexico og «den gamle gardes» grep om partiet.
Liv og virke
Han ble født på en farm ved Fort Dodge i Iowa. Foreldrene var agronom Frantz Otto Olsen Børsum fra Aker og Marte Marie (Malla) Halvorsdatter Hilton fra Kløfta i Ullensaker. Foreldrene hadde utvandret året før. De hadde også søsken av moren boende hos seg. Faren døde allerede da gutten var to år gammel, muligens av tuberkulose. Moren giftet seg på nytt og tok med seg familien til Boulder i Colorado, der de håpte at klimaet ville hjelpe på helsen hennes. Da han var 12 år gammel, døde også moren.
Han måtte klare seg selv, etter bare noen få års skolegang. Han snakket bare norsk som barn, men lærte både engelsk og spansk. Mens han ennå var tenåring, flyttet han til San Antonio ved Socorro i New Mexico-territoriet for å arbeide for morbroren August Hilton, som drev landhandel. Augusts sønn, og Holm O. Bursums fetter og nære venn, var den norsk-amerikanske hotellmagnaten Conrad Hilton.
Bursum klarte å legge opp penger fra befraktning og hestehandel, og bygde opp store rancher med kveg og sau. I 1898 giftet han seg med Lulu Moore fra Silver City, som han hadde møtt på en dansefest.
Han ble i 1894 valgt til sheriff i Socorro, der han forfulgte kriminelle som «Black Jack» Ketchum. Bursum ble senere borgermester i Socorro og oppnevnt som fengselsforstander i Santa Fe.
Politiker i New Mexico
Bursum var konservativ og tilhørte republikanernes «gamle garde», en klikk som ikke først og fremst hadde politikken som levebrød, men som hadde utstrakte næringsinteresser. «Den gamle garde» holdt grepet om delstatspartiet frem til den store depresjonen. De beholdt nybyggersamfunnets sterke tro på det selvhjulpne individet, eiendomsretten og forvalteransvaret, og de stod steilt imot den progressive bevegelsen.
«Den gamle garde» fikk et ry for bossvelde, korrupsjon og for å tjene sine private interesser i offentlige verv. Donald R. Moorman, som ble professor i historie ved Weber State College, skrev sin doktorgradsavhandling om Bursums politiske liv. Moorman mente at mange av personangrepene på Bursum var grunnløse eller overdrevne, men at Bursum gjorde lite for å tilbakevise anklagene.
Han var leder for New Mexicos republikanske parti i flere år, mens det ennå var et føderalt territorium, og satt i den lokale folkevalgte forsamlingen. Bursum var delegat til flere republikanske landsmøter, og han var langt på vei den som utformet landsmøteuttalelsen fra 1908 om at New Mexico burde bli en delstat med sin egen grunnlov. Det samme landsmøtet nominerte som presidentkandidat William Howard Taft, som innfridde kravet og endelig godkjente New Mexico som delstat i 1912. Bursum var republikanernes leder under grunnlovsforsamlingen. Han stilte som republikanernes guvernørkandidat ved valgene i 1911 og 1916. Fra 1920 til 1924 var han medlem av Den republikanske nasjonalkomité (RNC).
Senator (1921–1925)
Da president Warren G. Harding utnevnte New Mexicos senator Albert B. Fall til innenriksminister i mars 1921, ble Bursum oppnevnt som ny senator. I september samme år ble han også valgt til vervet. Han ble formann i Senatets pensjonskomité, der han talte saken til veteranene og soldatenkene fra første verdenskrig.
USA anerkjente Álvaro Obregóns regime i Mexico under 1920-årenes meksikanske revolusjon. President Calvin Coolidges regjering forsynte Obregón med våpen og forbød å selge våpen til opprørerne, som ble ledet av Adolfo de la Huerta. Bursum overså de store samfunnsendringene i Mexico og betraktet revolusjonen som en ren maktkamp. Han uttalte, som isolasjonistene, at det ikke var USAs sak å slå ned revolusjoner i andre land. Men først og fremst ville han dempe den krisen som revolusjonen og verdenskrigen hadde påført landbruket, bankene og oljeinteressene i New Mexico. Med hjelp fra mektige forretningsforbindelser forhandlet han med Huerta om å åpne det meksikanske markedet for amerikanske kveg, om Huerta kom til makten. Bursum forsøkte å stanse våpensalget til Obregón for å tvinge frem en amerikansk nøytralitetspolitikk, men nådde ikke frem til president Coolidge.
Han var ellers skeptisk til at USA skulle blande seg inn i konflikter i Europa. Han tilhørte det republikanske flertallet i Senatet som stemte imot å ratifisere Versaillestraktaten og imot at USA skulle tre inn som medlem av Folkeforbundet og Den faste domstol for mellomfolkelig rettspleie.
Bursum huskes best som senator for bidraget til å avgjøre de mange eiendomstvistene mellom nybyggerne og puebloindianerne i New Mexico. I 1921 utferdiget han et lovforslag som ville la nybyggerne beholde eiendom som de på det tidspunktet hadde bebodd i lang tid. Puebloene skulle ikke kompenseres. Det Bursum mente var en minnelig løsning, ble oppfattet som indianerfiendtlig og gav pueblofolket mange ressurssterke støttespillere innen den progressive bevegelsen i USA. Deres kampanje førte til at lovforslaget falt. Bursum fortsatte sitt lovarbeid, som endte med at en ny lov ble vedtatt i 1924. Derigjennom anerkjente også de føderale myndighetene et ansvar for å beskytte puebloindianernes eiendomsrettigheter.
Republikanerne i New Mexico klarte ikke å bilegge personkonflikter i eget parti, og partiet tok skade av innenriksminister Falls befatning med Teapot Dome-skandalen. Dessuten ble republikanerne utfordret av det store inntoget av nybyggere fra Texas og Oklahoma, som for det meste var demokrater. Republikanerne hadde også berodd på latinamerikanske velgere, som demokratene begynte å appellere sterke til. Ved senatsvalget i 1924 tapte Bursum mot demokraten Sam G. Bratton. Bursum bestred valgresultatet og krevde omtelling av stemmene. Senatet påviste noen mindre feil, men fant ikke grunn til å betvile at Bratton hadde vunnet valget. Kravet ble derfor avvist.
Holm O. Bursum trakk seg snart tilbake fra offentligheten og brukte resten av yrkeslivet på ranchen og andre forretningsinteresser. Sønnen Holm O. Bursum jr. etablerte i 1947 First State Bank i Socorro, som siden har vært familiens viktigste foretak. Flere av Burums etterkommere har også vært politisk interessert.
I ettertid
Arkivmateriale etter Bursum oppbevares ved University of New Mexico i Albuquerque og New Mexico State University i Las Cruces.
Holm O. Bursum fikk i 1965 en hedersplass i «Hall of Great Westerners» ved National Cowboy & Western Heritage Museum i Oklahoma City.
Ungdomsmesterskapet i friidrett 2022
Ungdomsmesterskapet i friidrett 2022 var et uoffisielt norgesmesterskap i friidrett for ungdom i alderen 15 til 19 år. Det ble arrangert på Øya stadion i Trondheim 12.–14. august. Arrangører var Trondheim Friidrett, Ranheim IL og Nidelv IL.
Juan Ignacio Londero
Juan Ignacio Londero (født 15. august 1993) er en argentinsk profesjonell tennisspiller.
KRAFT Bergen
KRAFT Bergen er et visningssted og kunnskapssenter som stimulerer til produksjon og tilrettelegger for formidling av samtidig kunsthåndverk. KRAFT er eid av fagorganisasjonen Norske Kunsthåndverkere og drives med økonomisk støtte fra det offentlige.
Nickerson Field
Nickerson Field er en utendørs atletisk stadion i nordøstlige USA, på Boston University (BU) sin campus i Boston, Massachusetts. STadionet er eid av BU og er hjemmebane for Boston University Terriers, for både fotball og lacrosse. Det var også hjemmebane for universitetets amerikansk fotballag frem til laget ble oppløst i 1997.
KRAFT Bergen
Historie
KRAFT ble opprinnelig stiftet i 1997 som en avdeling i Bergen under Galleri Format i Oslo. De to galleriene hadde en felles struktur. I 2013 ble Format Bergen skilt ut som eget aksjeselskap, med eget styre og daglig leder under navnet KRAFT.
Nickerson Field
Stadionet ligger på samme plass som Braves Field gjorde, tidligere hjemmebane for Boston Braves, et baseballag i Major League Baseball; laget flyttet til Milwaukee i mars 1953, og igjen i 1966 da de ble til Atlanta Braves. Deler av Braves Field, som inngangsporten og paviljonen på høyre side, er fremdeles deler av det nåværende stadionet. Det gamle billettkontoret i Harry Agganis Way står fremdeles, og brukes nå av Boston University Police Department. Stadionet har vært hjemme lag for BU sine lag lengre (50+ år) enn det var for Braves (38 sesonger).
Hassan Chahdi
Hassan Chahdi (født 7. mai 1989) er en friidrettsutøver som hovedsakelig konkurrerer i terrengløp.
Nickerson Field
Banen er oppkalt etter William Emery Nickerson (1853-1930), en partner av King C. GIllette i begynnelsen av Gillette Safety Razor Company.
Hassan Chahdi
I 2021 representerte han Frankrike på maraton under Sommer-OL 2020 arrangert i Sapporo, og kom på 45. plass.
KRAFT Bergen
Bygningen
KRAFT holder til sentralt i Bergen sentrum, Vågsallmenningen 12, i et ærverdig nyrenessansebygg hvor visningsrommene «Hvelvet» og «Galleriet» utgjør kjernen av visningsaktiviteten.
Ved siden av dette består KRAFT av kontor med bibliotek og bokutsalg, og et kjøkken hvor de formidler bruksrelatert kunsthåndverk, samt butikkonseptet Studio.
Nickerson Field
Historie
BU kjøpte opp det gamle stadionet den 30. juli 1953, og skiftet navnet til Boston University Field i april 1954. I 1955 ble "juryboksen" og sitteplassene på venstre side av banen revet ned, og i november 1959 ble tribunen revet for å gi plass til tre leilighetskomplekser, som stod ferdige i 1964. Paviljonen p[ h;yre side av banen ble flyttet lenger øst, i en seksjon som tidligere hadde blitt fjernet for å gi plass til Braves Field sine bullpens. De tre leilighetene som står ved siden av banen markerer ytterlinjen for de originale tribunene.
KRAFT Bergen
Utstillinger
KRAFT viser frem materialbasert kunst av både yngre og etablerte kunstnere.
KRAFT Press
I 2021 KRAFT Press er et eget forlag som publiserer ulike tekst- og kunstpublikasjoner tilknyttet utstillinger.
Nickerson Field
Historie
I februar 1956 fikk BU $391 000 for repropriasjonen av Weston Field, da Massachusetts Route 128 skulle bygges. BU brukte deler av pengene til å renovere baseballbanen, og skiftet navnet til Nickerson Field den 28. september 1963.
KRAFT Bergen
KRAFT Press
KRAFT Press sin første satsing er serien «Parallell».
Nickerson Field
Historie
I 1968 ble banen renovert igjen. De fire lyskasterene ble tatt ned. Samme året ble BU det andre colleget i USA som tok i bruk AstroTurf. Det følgende året trente både BU sitt lag på banen, sammen med Boston College Eagles og Boston Patriots. Begge brukte banen når de skulle forberede seg på bortekamper hvor underlaget var AstroTurf.